Esto es Fuero de Castiella : Que si ome demanda a otro , quel furto , açor , o falcon, o gavilan , o otra qualquier ave de caça , o podencos, o gelas fallaren las aues , o los podencos , o gelo probaren con omes bonos, devel' dar lo suo, mas non es ladron por eso, nin el Merino nol deve demandar nada por esta raçon, e non le puede demandar ninguno a vos de sospecha ; mas do fallare sua aue, o suo podenco , deve travajar de ello , e meterlo en mano de fiel, porque aya cada uno suo derecho.